முதலமைச்சர் ஜெ ஜெயலலிதா மேற்கொண்ட தீவிர முயற்சி காரணமாக, காவிரி நடுவர் மன்ற இறுதித் தீர்ப்பு, மத்திய அரசிதழில் கடந்த ஃபிப்ரவரி மாதம் வெளியிடப்பட்டது. இதனைத்தொடர்ந்து, காவிரி மேலாண்மை வாரியத்தையும், காவிரி நதிநீர் முறைப்படுத்தும் குழுவையும் உடனடியாக அமைக்க வலியுறுத்தி, முதலமைச்சர் ஜெயலலிதா, பிரதமருக்கு பலமுறை கடிதம் எழுதியிருந்தார். மேலும், இக்கோரிக்கையை வலியுறுத்தி, தமிழக அரசின் சார்பில், உச்சநீதிமன்றத்திலும் வழக்கு தொடரப்பட்டுள்ளது. இதன் பயனாக, காவிரி நடுவர் மன்ற இறுதித் தீர்ப்பை செயல்படுத்தும் வகையில், காவிரி மேற்பார்வைக் குழு அமைக்கப்பட்டது.